પુલવામાના આતંકવાદી હુમલા બાદ ભારત અને પાકિસ્તાન વચ્ચે લગભગ બે માસથી તણાવની સ્થિતી જોવા મળી રહી છે ત્યારે એક તરફ પાકિસ્તાનના વડાપ્રધાન ભારતને શાંતિ મંત્રણા માટે અપીલ કરી રહ્યા છે જ્યારે ભારત સરકાર પાકિસ્તાનને તેના દેશમા રહેલા આતંકવાદી સંગઠનો સામે કડક પગલા નહિ લેવાય ત્યા સુધી ભારત તેની સાથે વાત કરશે નહિ તેવી જીદ પર અડગ છે ત્યારે બીજી તરફ પાકિસ્તાનની વિવિધિ જેલોમા રહેલા ભારતીય કેદીઓ પૈકી કેટલાંક કેદીઓની સજા પુરી થઈ ગઈ હોવા છતાં પાકિસ્તાન આવા ભારતીયોને મુક્ત કરતુ નથી તેથી આ મામલે ભારત સરકારે પાકિસ્તાનની સરકારને એક પત્ર પાઠવી જે ભારતીયોની સજા પુરી થઈ ગઈ છે અને આવા લોકો ભારતીય હોવાનુ સાબિત થઈ ગયુ છે તેમને તાત્કાલિક ભારત પરત મોકલી આપવામા આવે તેવી અપીલ કરી છે ત્યારે અહિ સવાલ એ થાય છે કે જો પાકિસ્તાન ખરેખર શાંતિ ઈચ્છતુ હોય તો પાકિસ્તાને તેની જેલોમા રહેલા કેદીઓ પૈકી જે લોકોની સજા પુરી થઈ ગઈ છે તેવા કેદીઓને તાત્કાલિક મુકત કરી ભારતની અપીલને સ્વીકારી લેવી જોઈએ.